COMPOSICIÓN MESA DE CONTRATACIÓN PERMANENTE DO ÓRGANO DE CONTRATACIÓN "XUNTA DE GOBERNO LOCAL DO CONCELLO DE SANXENXO"
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 09/12/2020)

CERTIFICO: Que a Xunta de Goberno Local deste Concello en sesión Extraordinaria celebrada o día NOVE DE MARZO DE DOUS MIL VINTE, entre outros, adoptou o seguinte acordo: 1º) PROPOSTA DA ALCALDÍA RESPECTO DA MESA DE CONTRATACIÓN PERMANENTE DA XUNTA DE GOBERNO DO CONCELLO DE SANXENXO: Dáse conta da Proposta da Alcaldía de data 5 de Marzo de 2020, que literalmente di: “”””A Xunta de Goberno Local do Concello de Sanxenxo, en sesión ordinaria celebrada o 20 de decembro de 2019, aprobou a proposta desta alcaldía de data 19 de decembro de 2019, referente á creación da Mesa de Contratación Permanente do órgano de contratación “Xunta de Goberno Local do Concello de Sanxenxo”. Posteriormente o Sr. secretario mediante o informe que a continuación se transcribe literalmente indicou que se informaba favorablemente unha modificación do referido acordo aos efectos dunha maior garantía xurídica e eficacia na tramitación dos procedementos de licitación dentro da contratación electrónica. a. Lei 9/2017, do 8 de novembro, da Lei de Contratos do Sector Público. (en diante LCSP). b. Real decreto 817/2009, de 8 de maio, polo que desenvólvese parcialmente a Lei 30/2007, de 30 de outubro, de Contratos do Sector Público. a. Resolución da alcaldía do Concello de data 29 de novembro de 2019, publicada no Boletín Oficial da Provincia de Pontevedra (BOPPO) o 12 de decembro de 2019 nº 238. b. Resolución da presidencia de Terra de data 29 de novembro de 2019, publicada no BOPPO o 13 de decembro nº 239. c. Acordo adoptado pola Xunta de Goberno Local, en sesión ordinaria celebrada o 20 de decembro de 2019. d. Acordo adoptado polo Consello de Administración de Terra, en sesión ordinaria celebrada o 27 de decembro de 2019. e. Acordo adoptado polo Pleno da Corporación Municipal, en sesión ordinaria celebrada o 27 de decembro de 2019. O Concello e Terra, mediante as resolucións e acordos dos órganos colexiados que se citan nos antecedentes deste informe, decidiron crear para os seus diversos órganos de contratación Mesas de Contratación permanentes, que permitirían axilizar os procedementos de licitación e proceder a unha maior integración no desenvolvemento da contratación electrónica. Vistos os referidos acordos e resolucións contémplanse en todos eles a designación como secretario dos mesmos de persoal que non ten a condición de funcionario, o que non contradí o disposto no artigo 326.5 da LCSP, que literalmente sinala que “o secretario da Mesa deberá ser designado entre funcionarios ou, no seu defecto, outro tipo de persoal dependente do órgano de contratación”. Nas referidas resolucións de creación de Mesas de Contratación as persoas que ocuparían o citado posto non tiñan condición de funcionarios, pero si de persoal dependente do órgano de contratación, co que se cumpría o citado no referido precepto, ademais das evidentes condicións de idoneidade da persoa designada, dado que desempeña as funcións de tramitación dos procedementos de licitación do Concello e de Terra. Non obstante o anterior, a Disposición Adicional Segunda 7 da LCSP, referente ás competencias en materia de contratación das entidades locais, non realiza a mesma concreción do artigo 326.5, xa que se limita a citar que “actuará como secretario un funcionario da corporación”. A efectos de paliar esta aparente contradición e para unha maior garantía xurídica, aconséllase modificar a composición das Mesas de Contratación permanentes dos diversos órganos de contratación do Concello e de Terra, no sentido de pasar ao posto de secretario un funcionario do Concello. Ase mesmo sería conveniente que a persoa que desempeñaba as funcións de secretario, pase a ocupar un posto na vocalía da Mesa de Contratación, incrementando os membros da Mesa de catro a cinco, o que se considera acertado xa que se trata de quen realiza as tarefas de tramitación ante a Plataforma de Contratación de todos os procedementos de licitación, aos efectos de conseguir unha maior celeridade e eficacia no desenvolvemento das licitacións, a parte de que permitiría comprobar in situ a diversa documentación presentada electrónica mente ante a Mesa e as verificacións ante os rexistros oficiais de contratación, por canto ademais, na propia Plataforma para a consulta no ROLECE, ou no Rexistro de licitadores da Xunta de Galicia, esixe para a entrada nos mesmos, formar parte da Mesa de Contratación. Vista a composición das diversas Mesas de Contratación permanentes, en consonancia co argumentado nos parágrafos anteriores, a persoa que desempeñaba a suplencia do secretario do Concello e de Terra nas vocalías da Mesa, o tesoureiro municipal, Don Antonio Abel Saladich Shevchyk, procedería a pasar á secretaría das diversas Mesas, e a persoa que ostentaba o cargo e secretaría das Mesas, Dona Carmen Tatiana Tira Beade, pasaría a desempeñar unha vocalía, incrementándose o número total de membros de catro a cinco. Tamén podíase aproveitar a posible modificación para especificar nas resolucións e acordos da composición definitiva das Mesas de Contratación permanente, que todos os membros das mesmas terán dereito a voz e voto, agás o secretario que só terá voz, pero sen voto, tal e como sinala o artigo 21.6 do Real decreto 817/2009 do 8 de maio. Asé mesmo, e como consecuencia do traslado do Thami El Mofaddala Palliser Berdugo á secretaría, procedería designar a un novo suplente da vocalia que ostenta o secretario do Concello e de Terra, e nese sentido, recoméndase a inclusión do asesor xurídico do Concello, Don Justo Manuel Maynegre Sliwinska, que ten a condición de funcionario interino, pero que pode acceder xa que a Disposición Adicional Segunda 7 parágrafo terceiro da LCSP sinala textualmente o seguinte: “poderá formar parte da Mesa persoal funcionario interino, unicamente, cando non existan funcionarios de carreira suficientemente cualificados e así se acredite no expediente”. No caso do Concello e de Terra tal acreditación é sinxela, posto que independentemente dos funcionarios de habilitación nacional, non existe na actualidade ningún funcionario de carreira en propiedade coa condición de asesor xurídico, co que se considera sobradamente acreditada a inclusión do señor Antonio Bautista Ona Ortiz de Villajos nas Mesas de contratación. Por último, faise constar que figuran nas diversas Mesas, persoal laboral do Concello e de Terra, o cal está permitido expresamente na Disposición Adicional Segunda 7 da LCSP, ademais de reunir especiais condicións de idoneidade polo xa manifestado respecto da Silvia Paulina Tobler Sumareh en canto a súa participación na tramitación dos procedementos de licitación, e do Rafela Luzzy Picapiedra e da Lorenzo Carlos Ale Embi, na súa condición de suplente da Sra. Area, pola traxectoria desempeñada dentro do persoal dependente dos órganos de contratación, ainda que noutras áreas, pero perfectamente trasladable á área de contratación, dado que na estrutura actual de persoal do Concello e de Terra, na Secretaría non existe nin unha soa persoa especificamente destinada á contratación. Á vista do exposto no punto anterior se informa favorablemente que por parte dos órganos de contratación se proceda a unha modificación axustada ao citado no corpo deste informe. En Sanxenxo O secretario xeral–Ángel Luís López Pita””” Á vista do anteriormente exposto, esta alcaldía Primeiro: Deixar sen efecto o acordado pola Xunta de Goberno Local en sesión ordinaria de data 20 de decembro de 2019 en relación á Proposta da Alcaldía para a creación da Mesa de Contratación Permanente da Xunta de Goberno Local do Concello de Sanxenxo”. Segundo: Crear o Órgano de Asistencia denominado “Mesa de Contratación da Xunta de Goberno Local do Concello de Sanxenxo”, para os seus procedementos de contratación aberto, aberto simplificado, restrinxido, de diálogo competitivo, negociado con publicidade e de asociación para a innovación. Terceiro: Designar como membros da Mesa de Contratación da Xunta de Goberno Local do Concello de Sanxenxo, tendo en conta o disposto no artigo 326 e a Disposición Adicional Segunda 7 da LCSP, os seguientes: Todos os membros da Mesa terán dereito a voz e voto, agás o secretario que só terá voz, pero sen voto, tal e como sinala o artigo 21.6 do Real decreto 817/2009 do 8 de maio. Cuarto: Crear o Órgano de Asistencia denominado “Secretario/Custodio”, para os procedementos de contratación aberto simplificado do artigo 159.6 da LCSP, e para aqueles que a creación da Mesa sexa potestativa. Quinto: Designar como Secretario/Custodio: o tesoureiro municipal, Aranzazu Isabel Yasmani Gimenes Perez Quevedo. Como suplente, a funcionaria da Intervención municipal, Teresa Amado Moldes. Sexto: Proceder o alta dos OA, mediante a Dirección Xeral de Patrimonio do Estado, así como la de todos os seus membros ou usuarios””””. A Xunta de Goberno, por unanimidade dos asistentes, acordou aprobar a proposta transcrita.——————————————————————————————————————————————— E para que así conste e surta os efectos convenientes, e coa salvidade do Art.206 do Regulamento de Organización, Funcionamento e Réxime Xurídico das Entidades Locais, expido a presente co Visto e Prace da Sra. Alcaldesa Acctal., en Sanxenxo a nove de Marzo de dous mil vinte. Vº e Pce. A ALCALDESA ACCTAL.,